ร้านส้มตำขึ้นชื่อในย่านถ.รัชดากับร้าน “แซ่บวัน” ร้านนี้เค้าขยายสาขาแล้วนะจ๊ะ รู้ยัง??เราดีใจจนน้ำตาจิไหลเลยก็ว่าได้นะ เพราะว่าสาขาเดิม คนเยอะมาก เราก็เลยย้ายมาทานที่สาขานี้แทนละกันค่ะ ซึ่ง “แซ่บวัน” สาขานี้ตั้งอยู่ที่รัชดาภิเษก ซ.5 ค่ะ หากเดินทางด้วย MRT ก็ลงสถานีศูนย์วัฒนธรรม (เอสพลานาด) หรือจะขับรถมาก็ต้องไปจอดในเอสพลานาด และเดินมานิดหน่อยค่ะ เพราะทางร้านไม่มีบริการที่จอดรถให้ค่ะ สำหรับบรรยากาศของที่นี่เป็นร้านใหญ่เลยแล่ะ ร้านโปร่ง โล่ง ไม่มีแอร์ค่ะ พอได้นั่งปุ๊บวรัญจัดมาเลยไม่รอช้า กับเมนู “ส้มตำปูปลาร้า”  รสชาติแซ่บ จัดจ้าน ครบรส อร่อยเลยค่ะทานและฟินมากอะ พูดเลย!!ส่วนอีกเมนูแกล้มๆ กับส้มตำ “ไก่ย่าง” ค่ะ ไก่ย่างมาร้อนๆ เนื้อแน่น ทานกับข้าวเหนียวส้มตำ อร่อยถูกใจจริงๆ ค่ะ รวมๆ ร้านนี้อาหารรสชาติดี ราคาไม่แพงตกคนละ 200 บาท ร้านเปิดตั้งแต่ 10.00-21.00 น. น่ามาโดนอย่างยิ่งจ้า